recursal/SuperWikiNEXT-32B huggingface dataset:
Το **Σενγκίν** (αλβανικά: Shëngjin‎, *Άγιος Ιωάννης* στα αλβανικά, τουρκικά: *Şingin*, ιταλικά: San Giovanni di Medua‎) είναι παράκτια πόλη και πρώην δήμος στον νομό της Λέζα στη βορειοδυτική Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα του δήμου Λέζα. Ο πληθυσμός κατά την απογραφή του 2011 ήταν 8.091 κάτοικοι. Το Σενγκίν είναι ένας αναπτυσσόμενος τουριστικός προορισμός, γνωστός για τις παραλίες και τα καταλύματά του. Το Σενγκίν είναι μια από τις πολλές πόλεις του νομού της Λέζα και διαθέτει ένα από τα λιμάνια εισόδου της Αλβανίας στην Αδριατική Θάλασσα.

Ιστορία
-------

Το Σενγκίν είναι μέρος του νομού της Λέζα, και έχει χιλιάδες χρόνια αρχαίας ιστορίας και πολιτισμού. Σύμφωνα με τους ιστορικούς, η Λέζα θεωρείται ως η τοποθεσία του Συνδέσμου της Λέζα, όπου ο Σκεντέρμπεης σύστησε τη συμμαχία των Αλβανών ηγεμόνων στον αγώνα ενάντια στην Οθωμανική Αυτοκρατορία. Η ακτογραμμή του Σενγκίν παρείχε πάντοτε ένα σημαντικό γεωγραφικό πλεονέκτημα στην περιοχή για πάνω από χίλια χρόνια. Η πόλη ήταν γνωστή ως *Σινγκίν* κατά την περίοδο της οθωμανικής κυριαρχίας. Το 1924, η αλβανική κυβέρνηση μετονόμασε το *Σενγκίν* σε *Ουίλσον*, προς τιμήν του Αμερικανού προέδρου Γούντροου Ουίλσον για την υποστήριξη του στον αγώνα της ανεξαρτησίας της Αλβανίας.

Τα τελευταία χρόνια, το Σενγκίν έχει γίνει ένας σημαντικός τουριστικός προορισμός στην Αλβανία. Η πρώην *Κομούνα* του Σενγκίν είχε το προνόμιο να φιλοξενεί στην πόλη τους εθνικούς ηγέτες καθώς και τους ξένους αξιωματούχους.

Γεωγραφία
---------

Το Σεντσίν και οι κοντινές προστατευόμενες περιοχές
Η ακτή Ράνα ε Χεντχούν
Αεροφωτογραφία του Σενγκίν
Το Σενγκίν βρίσκεται περίπου 100 μέτρα μακριά από τις ακτές της Αδριατικής και κάτω από μια πλάγια που ονομάζεται Ρέντσι και έχει ύψος περίπου 159 μέτρων. Το Σενγκίν βρίσκεται επίσης περίπου 60 χλμ. από το Διεθνές Αεροδρόμιο των Τιράνων. 

Στα νότια της πόλης βρίσκεται η προστατευόμενη περιοχή του φυσικού πάρκου Κούνα-Βάιν-Τάλε, ένας παράκτιος υδροβιότοπος. Ομοίως, βόρεια της πόλης, βρίσκεται το «Ράνα ε Χεντχούν», ένας παράκτιος αμμόλοφος.

Οικονομία
---------

Η οικονομία του Σενγκίν επικεντρώνεται γύρω από δύο μεγάλες βιομηχανίες: το λιμάνι και τον τουρισμό. Το λιμάνι του Σενγκίν είναι το βορειότερο και το τρίτο μεγαλύτερο λιμάνι της Αλβανίας και εξυπηρετεί φορτηγά και αλιευτικά σκάφη. Το λιμάνι του Σεντσίν παρέχει στην περιοχή μια ισχυρή βιομηχανική βάση.

Αδελφοποιημένες πόλεις
----------------------

* Βιαρέτζο, Ιταλία
* Σαν Φιλίππο ντελ Μέλα, Ιταλία

Παραπομπές
----------

1. ↑  *GEOnet Names Server*. 11  Ιουνίου 2018. -108083.
2. ↑  www.instat.gov.al/media/195832/9\_\_lezhe.pdf.
3. ↑  Νόμος 115/2014 Αρχειοθετήθηκε 2015-09-24 στο Wayback Machine.
4. ↑  Αποτελέσματα απογραφής 2011 Αρχειοθετήθηκε 2015-09-24 στο Wayback Machine.
5. ↑  Auzias, Dominique· Labourdette, Jean-Paul (2018). *ALBANIE 2018/2019 Petit Futé*. France: Petit Futé. σελ. 152. ISBN 9791033188063.
Ο **Δημήτριος Α΄** ο *Γέρων*, λιθουαν. Dmitrijus I Starshy (απεβ. 12 Αυγούστου 1399) από τον Οίκο των Γκεντιμινιδών ήταν δούκας τού Μπρυάνσκ (1356-79, 88-99).

Βιογραφία
---------

Ήταν ο δευτερότοκος γιος τού Αλγκίρντα μεγάλου δούκα της Λιθουανίας και της Μαρίας, κόρης τού Γιαροσλάβ πρίγκιπα τού Βιτέμπσκ.

Το 1356 ο Αλγκίρντας έλαβε την περιοχή τού Μπρυάνσκ, που περιελάμβανε το Τρουμπέτσκ και το Στάρομπουντ από το πριγκιπάτο τού Σμολένσκ και το παραχώρησε στον Δημήτριο για να το κυβερνήσει. Η περιοχή ήταν βορειοανατολικά, μακριά από το κέντρο της Λιθουανίας και συνόρευε με το μεγάλο πριγκιπάτο της Μόσχας. Το 1370 ο Ντμίτρι Ντονσκόι μεγάλος πρίγκιπας της Μόσχας προσπάθησε να καταλάβει την περιοχή χωρίς επιτυχία. Το 1372 ο Δημήτριος συνυπέγραψε τη συνθήκη τού Λιούμπουτσκ μεταξύ τού Αλγκίρντας και του Ντονσκόι.

Όταν απεβίωσε ο πατέρας του το 1377, ο Δημήτριος υποστήριξε τον μεγαλύτερο αδελφό του Αντρέι δούκα τού Πσκοβ-Πολότσκ εναντίον τού νεότερου, ετεροθαλούς αδελφού του Γιαγκιέλλον, που έγινε μεγάλος δούκας της Λιθουανίας. Ο Αντρέι, που θεωρούσε τον εαυτό του νόμιμο διάδοχο τού θρόνου, οργάνωσε έναν αντι-Λιθουανικό συνασπισμό με το Πσκοβ-Πολότσκ, το Λιβονιακό Τάγμα και τη Μόσχα. Κράτησε παθητικό ρόλο: δεν επιτέθηκε άμεσα στη Λιθουανία και δεν αμύνθηκε την περιοχή του, όταν εισέβαλαν οι Ρώσοι το 1379. Ο Δημήτριος και η οικογένειά του ακολούθησαν την υποχώρηση τού Ρωσικού στρατού ως τη Μόσχα, όπου τού χορηγήθηκε το Περεσλάβλ-Ζαλέσκυ. Το 1380 ο Δημήτριος οδήγησε ένα Ρωσικό τμήμα στη μάχη τού Κουλίκοβο εναντίον της Χρυσής Ορδής. Τα Ρωσικά Χρονικά επαινούν την επιδεξιότητα τακτικής αυτού και τού αδελφού του.

Μετά το 1380 ο Δημήτριος αναφέρεται στις γραπτές μόνο δύο φορές. Όταν ο Αντρέι αιχμαλωτίστηκε από τον αδελφό τους Σκιργκάιλα και φυλακίστηκε στην Πολωνία, ο Ντμίτρι συμφιλιώθηκε το 1388 με τον Γιαγκιέλλο, τώρα βασιλιά της Πολωνίας· επέστρεψε στην πρότερη περιοχή του στο Μπρυάνσκ. Στη μάχη τού ποταμού Βόρσκλα εναντίον της Χρυσής Ορδής το 1399 απεβίωσε.

Οικογένεια
----------

Γιος του ήταν ο:

* Μιχαήλ Τρουμπέτσκυ, γενάρχης τού Οίκου των Τρουμπετσκόι.

Πηγές
-----

* Matulevičius, Algirdas (2004). "Dmitrijus Algirdaitis". In Vytautas Spečiūnas. Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 53. ISBN 5-420-01535-8.
Το χωριό **Χανάκ** -Συντεταγμένες: 41 ° 14'10 "Ν 42 ° 50'50" E- υψόμετρο 1820 μ , είναι έδρα της ομώνυμης επαρχίας της περιφέρειας Αρνταχάν της Τουρκίας. Η περιοχή περιήλθε στην κατοχή των Ρώσων με την συνθήκη του Βερολίνου (13 Ιουνίου - 13 Ιουλίου 1878) η οποία ακολούθησε τον Ρωσοτουρκικό πόλεμο του 1877-1878. Στο κάτω Χανάχ (Selam Verdi Mahalesi σήμερα ) μετανάστευσαν Έλληνες από την περιοχή της Αργυρούπολης το 1881 και ειδικότερα από τα χωριά που βρίσκονται δυτικά της, Χάσκιοι, Μόξιφα, Θέμπεδα, Χουρσούλ , Εβρέν της κοιλάδας της Άτρας, τα Σαρπίσκια της κοιλάδας της Τσίτης, το Σταυρίν, την Κρώμνη , το Χόσκιρι και Τσαμούρεα της περιοχής Παϊπούρτ. 

Στην πρώτη γενική απογραφή της Ρώσικης Αυτοκρατορίας του 1897, απογράφηκαν 55 οικογένειες (499 ψυχές).Το Νοέμβριο του 1920 οι Έλληνες εγκατέλειψαν οριστικά το Χανάχ και αφού διέμειναν για έναν μήνα στο Μπορτζόμ της Γεωργίας, έφτασαν στο Βατούμ απ' όπου στις 24 Φεβρουαρίου του 1921 απέπλευαν με τον ατμόπλοιο Αραράτ. Στην Ελλάδα εγκαταστάθηκαν κύρια στα χωριά Ακρίτας Κιλκίς, Γεωργιανούς Βέροιας (10-051921) ,Ηλιόλουστο Κιλκίς, Λευκώνα Σερρών,

Παραπομπές
----------

1. 1 2  *GEOnet Names Server*. 11  Ιουνίου 2018. 11848163.
Ο **Βλαντίμιρ**, λιθουαν. *Vladimiras Algirdaitis*, πολων. *Włodzimierz Olgierdowic* (απεβ. μετά το 1398) από τον Οίκο των Γκεντιμινιδών ήταν μεγάλος πρίγκιπας τού Κιέβου (1362-94). Οι γιοί του Ιβάν και Αλέξανδρος έγιναν γενάρχες των οικογενειών Μπέλσκυ και Ολέλκοβιτς αντίστοιχα.

Βιογραφία
---------

Ήταν γιος τού Αλγκίρντας μεγάλου δούκα της Λιθουανίας και της Μαρίας, κόρης τού Γιαροσλάβ πρίγκιπα τού Βιτέρμπσκ.

Έπειτα από τη μάχη των Κυανών Υδάτων το 1362, το πριγκιπάτο τού Κιέβου έπεσε μόνιμα στα χέρια της Λιθουανίας. Πιστεύεται, ότι ο Βλαντίμιρ εγκαταστάθηκε στο Κίεβο αμέσως μετά τη μάχη και αντικατέστησε τον μεγάλο θείο του Φιόντορ του Κιέβου. Ο Βλαντίμιρ διεξήγε δική του πολιτική και έκοψε δικά του νομίσματα. Αρχικά τα νομίσματά του ήταν έντονα επηρεασμένα από αυτά της Χρυσής Ορδής: αντέγραψε σύμβολα τού Γιάνι Μπεγκ χαν και Μουχάμμαντ Μπολάκ χαν, όπως τη σφραγίδα (tamga) της φυλής των Τατάρων. Αυτό ίσως δηλώνει, ότι πλήρωνε φόρο υποτέλειας στην Ορδή. Αργότερα αντικατέστησε τα Ταταρικά σύμβολα με το Κ (=Κίεβο) και τον σταυρό, σύμβολο της Ορθόδοξης πίστης. Αυτά ήταν τα πρώτα νομίσματα, που κόπηκαν στη Λευκορωσία.

Το 1384 ο στρατός του συνέλαβε τον Διονύσιο μητροπολίτη τού Κιέβου, που απεβίωσε στην αιχμαλωσία το επόμενο έτος. Αυτό ήταν αποτέλεσμα της διαμάχης του Διονυσίου, τού Ποιμένος και τού Κυπριανού, που διεκδικούσαν τη μητρόπολη της Μόσχας.

Το 1386 ο αδελφός του Γιαγκελόν μέγας δούκας της Λιθουανίας έγινε, λόγω τού γάμου του, βασιλιάς της Πολωνίας και ο Βλαντίμιρ ορκίστηκε υποτέλεια σε αυτόν. Το 1392 με τη συμφωνία τού Οστρόβ, ο εξάδελφός τους Βυτάουτας έγινε μέγας δούκας της Λιθουανίας και άρχισε να μειώνει τους δούκες της επαρχίας, αντικαθιστώντας τους με αντιπροσώπους του. Αυτό ξεκίνησε ένεκα απείθαρχων δουκών, αλλά κατέληξε σε πιο συγκεντρωτική εξουσία. Έτσι το 1393 ο Βυτάουτας κατάσχεσε το Βολοντιμίρ-Βολίνσκι από τον εξάδελφο τού Βλαντίμιρ, τον Φεντόρ, γιο τού Λιουμπάρτας, το Νόβχοροντ-Σιβέρκι από τον αδελφό τού Βλαντίμιρ, τον Καριμπούτας και το Βιτέρμπσκ από τον Σβιτριγκάιλα, επίσης αδελφό τού Βλαντίμιρ. Το 1394 ο Βυτάουτας και ο Σκιργκάιλα, άλλος αδελφός τού Βλαντίμιρ, βάδισαν εναντίον τού Βλαντίμιρ, που παραδόθηκε χωρίς μάχη. Ο Σκιργκάιλα εγκαταστάθηκε στο Κίεβο, ενώ ο Βλαντίμιρ έλαβε το Σλουτσκ-Καπύλ ως δούκας. Ο Βλαντίμιρ αναφέρεται για τελευταία φορά στις πηγές το 1398.

Πηγές
-----

* Rowell, S. C. (1994). Lithuania Ascending: A Pagan Empire Within East-Central Europe, 1295-1345. Cambridge Studies in Medieval Life and Thought: Fourth Series. Cambridge University Press. p. 100. ISBN 978-0-521-45011-9.
* Petrauskas, Rimvydas; Jūratė Kiaupienė (2009). Lietuvos istorija. Nauji horizontai: dinastija, visoumenė, valstybė (in Lithuanian). IV. Baltos lankos. pp. 373–374. ISBN 978-9955-23-239-1.
Συντεταγμένες: 40°37′48″N 28°7′48″E﻿ / ﻿40.63000°N 28.13000°E﻿ / 40.63000; 28.13000

Η **Περιοχή Μαρμαρά** (τουρκικά: *Marmara Bölgesi*) είναι η πλέον πυκνοκατοικημένη περιοχή της Τουρκίας, η οποία περιλαμβάνει και τη μεγαλύτερη πληθυσμιακά πόλη της χώρας, την Κωνσταντινούπολη. Βρίσκεται στο βορειοδυτικό τμήμα της Τουρκίας, γύρω από την Προποντίδα. Περιλαμβάνει τις βορειοδυτικές περιοχές της Μικράς Ασίας και την Ανατολική Θράκη.

Η έκταση της περιοχής είναι 67.300 τ.χλμ. και ο πληθυσμός της εκτιμάται στους 21.515.000 κατοίκους. Η περιοχή χωρίζεται σε 11 επαρχίες. Αυτές είναι οι:

* Επαρχία Αδριανούπολης
* Επαρχία Γιάλοβας
* Επαρχία Κοτζάελι
* Επαρχία Κωνσταντινούπολης
* Επαρχία Μπαλίκεσιρ
* Επαρχία Μπιλετσίκ
* Επαρχία Προύσας
* Επαρχία Ραιδεστού
* Επαρχία Σαγγαρίου
* Επαρχία Σαράντα Εκκλησιών
* Επαρχία Τσανάκκαλε

Μεγαλύτερες πόλεις είναι η Κωνσταντινούπολη, η Αδριανούπολη, η Προύσα, το Μπαλίκεσιρ κ.α. Το μικρασιατικό τμήμα της περιοχής αντιστοιχεί στις αρχαίες περιοχές της Μυσίας, της Φρυγίας και της Βιθυνίας. Σημαντικές αρχαίες πόλεις της περιοχής ήταν η Τροία, το Βυζάντιο, η Νικομήδεια, η Κύζικος, η Λάμψακος, η Άβυδος κ.α.

Παραπομπές
----------

1. ↑  Η περιοχή του Μαρμαρά

  


|  |  |  |  |  |
| --- | --- | --- | --- | --- |
| 

| π • σ • ε
Γεωγραφικές περιοχές της Τουρκίας |
| --- |
|  |
| 
* Αιγαίο
* Μαύρη Θάλασσα
* Κεντρική Ανατολία
* Ανατολική Ανατολία
* Μαρμαράς
* Μεσόγειος
* Νοτιοανατολική Ανατολία
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 55148570523324311003

 |

 |
Το **Μπέρναμπι** (αγγλικά: Burnaby) είναι πόλη στη Βρετανική Κολομβία του Καναδά, μέρος του Μετρό Βανκούβερ και ακριβώς ανατολικά της πόλης του Βανκούβερ. Είναι η τρίτη μεγαλύτερη πόλη της Βρετανικής Κολομβίας σε πληθυσμό, μετά το Βανκούβερ και το κοντινό Σάρρεϋ. Το Μπέρναμπι ιδρύθηκε το 1892 και πέτυχε καθεστώς μεγαλουπόλεως το 1992, 100 χρόνια μετά την ενσωμάτωσή του. Είναι η έδρα της περιφερειακής κυβέρνησης του Μετρό Βανκούβερ.

Οι κύριες πανεπιστημιουπόλεις του Πανεπιστημίου Σάιμον Φρέιζερ και του Ινστιτούτου Τεχνολογίας της Βρετανικής Κολομβίας βρίσκονται στο Μπέρναμπι. Είναι η τοποθεσία εταιρειών υψηλής τεχνολογίας, όπως οι Ballard Power (κυψέλη καυσίμου), Clio (νομικό λογισμικό), D-Wave (κβαντική πληροφορική), General Fusion (ενέργεια πυρηνικής σύντηξης), Electronic Arts Vancouver και Capcom Canada. Το Metropolis at Metrotown του Μπέρναμπι είναι το μεγαλύτερο εμπορικό κέντρο στη Βρετανική Κολομβία και το δεύτερο μεγαλύτερο στον Καναδά.

Η πόλη εξυπηρετείται από τους σιδηροδρόμους Expo Line και Millennium Line. Ο σταθμός Metrotown στο κέντρο της μητρόπολης είναι ο δεύτερος πιο πολυσύχναστος σταθμός στο περιφερειακό σύστημα Skytrain του Βανκούβερ από το 2018.

Παραπομπές
----------

1. ↑  *Canada 2016 Census*.
2. ↑  Shepert, Elana. «New pedestrian bridge will connect Metrotown Skytrain Station with mall». *Vancouver Courier*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128463948
* LCCN: n88619253
* GND: 4236817-0

 |

 |
Ο **Βαρθολομαίος**, ισπαν. Bartolomeo (άκμασε ) από τον Οίκο της Βαρκελώνης-Σικελίας ήταν σενεσάλης της Σικελίας, κόμης της Καμμαράτα και κύριος πολλών περιοχών.

Βιογραφία
---------

Ήταν ο πρωτότοκος γιος τού Βιντσιγκουέρρα μεγάλου Συμβούλου της Σικελίας, κόμη της Καμμαράτα & Νοβάρα, βαρόνου τού Μιλιτέλλο & Σαν Μάρκο, κυρίου τού Τέρμινι.

Το 1380 διαδέχθηκε τον πατέρα του στην κομητεία της Καμαράτα με τα κάστρα Μόττα Σαντ Άγκατα και Πίετρα ντ' Αμίκο. Αντιτέθηκε στη διαδοχή της Σικελίας από τον Μαρτίνο Α΄ το 1390. Το επόμενο έτος σε συγκέντρωση βαρόνων στο Καστρονόβο διορίστηκε σενεσάλης της Σικελίας. Το ίδιο έτος έγινε κύριος των Φικάρρα, Ρατσούγια, Λιμπρίτσι, Γκαλάτι, Καλαταμπιάνο, Ολιβέρι, Πιράινο, Σαντ Άντζελο ντι Μπρόλο, Τορτόριτσι, Τσουππαρντίνο και Νάζο (με το κάστρο τού Κάπο ντ' Ορλάντο). Το 1393 εξεγέρθηκε ένοπλα, αλλά το 1396, με τη μεσολάβηση τού Γουλιέλμου Βεντιμίλια, υποτάχθηκε.

Το επόμενο έτος εξεγέρθηκε πάλι μαζί με τον Γουλιέλμο Ραϊμόνδο δε Μονκάδα και τον Αντώνιο ντε Βεντιμίλια κόμη τού Κολλαζάνο. Όταν ο Μαρτίνος Α΄ και ο πάπας τελικά συμφώνησαν, ο Βαρθολομαίος διέφυγε εξόριστος στην Αυλή τού Λαδισλάου της Νάπολης. Το 1400 εξόπλισε έναν στολίσκο σε μία προσπάθεια να επιστρέψει στη Σικελία, αλλά ηττήθηκε και επέστρεψε στην εξορία.

Οικογένεια
----------

Είχε τέκνο:

* Βαρθολομαία, παντρεύτηκε τον Ερρίκο Β΄ των Βεντιμίλια κόμη τού Γκεράτσι. Γιος της ήταν ο:
	+ Ιωάννης Α΄ αντιβασιλιάς της Σικελίας & τού δουκάτου των Αθηνών, κυβερνήτης της Νάπολης, μαρκήσιος τού Γκεράτσι, κόμης τού Μοντεσάρτσιο, κύριος των Μπιτόντο, Σκιάτσα, Τσεφαλού, κ.ά.

Παραπομπές
----------

1. 1 2 3  Leo van de Pas: (Αγγλικά) *Genealogics*. 2003.

Πηγές
-----

* Ghisalberti, Alberto M. ed. Dizionario Biografico degli Italiani: III Ammirato – Arcoleo. Rome, 1961.
Ηλιακό κανόνι κατασκευασμένο από τον Βικτόρ Σεβαλιέ στο Παρίσι γύρω στο 1800. Το σήμα ανάφλεξης είναι προσανατολισμένο στον άξονα Βορρά-Νότου.
Ένα ηλιακό κανόνι **ή *κανόνι ηλιακού ρολογιού* είναι ένας μηχανισμός, ο οποίος συνίσταται από τον δίσκο ενός ηλιακού ρολογιού, στον οποίο προστέθηκε ένα κανόνι με φιτίλι. Το φιτίλι ανάβεται από έναν φακό, ο οποίος συγκεντρώνει τις ακτίνες, προκαλώντας το κανόνι να πυροβολεί το μεσημέρι, όταν αυτό βρίσκεται προσανατολισμένο ακριβώς στο άξονα Βορρά-Νότου. Το μέγεθος που έχει το κανόνι, εξαρτάται από το μέρος όπου βρίσκεται. Τα σπιτικά ηλιακά κανόνια χρησιμοποιούταν σε μεγάλα σπίτια, για να δείξουν την ώρα του φαγητού. Άλλα πιο μεγάλα ήταν σε πάρκα της Ευρώπης, για να δείξουν το μεσημέρι.**

Οι Ευρωπαϊκές βασιλικές οικογένειες χρησιμοποίησαν το κανόνι κατά τον 18ο αι. Τέτοια κανόνια είναι σε έκθεση στο Εθνικό Μουσείο στο Γκρήνουιτς. Στην Hamilton Watch Company υπάρχει ένα χάλκινο κανόνι, φτιαγμένο από τον Rousseau στο 1650, το οποίο βρίσκεται επάνω από ένα μαρμάρινο ηλιακό ρολόι. O σουλτάνος του Μαρόκου έχει ένα από το Λονδίνο, κατασκευασμένο από την Baker & Sons.

Ιστορία
-------

Τα πιο παλαιά ηλιακά κανόνια χρησιμοποιήθηκαν στην Ευρώπη γύρω στο 1600. Ήταν της μόδας στα Ευρωπαϊκά πάρκα κατά τον 18ο αι. και τις αρχές του 19ου. Τα έπαιρναν και σε μερικά πλοία για να δείξουν το μεσημέρι. Η Dixie Gun Works κυκλοφόρησε στην αγορά μικροσκοπικές εκδοχές από το κανόνι.

Ο Μπέντζαμιν Φράνκλιν
---------------------

> Πώς να φτιάξουμε ένα ηλιακό ρολόι με κανόνι, με το οποίο όχι μόνο η οικογένεια του αφεντικού, αλλά και όλοι οι γείτονες 15 χλμ. περιμετρικά θα καταλάβουν τι ώρα είναι, χωρίς να κοιτάξουν το ρολόι. [...] το κύριο έξοδο θα είναι η πυρίτιδα, επειδή το κανόνι -εάν λάβει την κατάλληλη φροντίδα- θα κρατήσει 100 χρόνια. Και όχι μόνο αυτό, αλλά και τις ημέρες με σύννεφα θα κάνετε οικονομία με την πυρίτιδα.
> 
>

Αναφορές
--------

1. ↑  Walt H. Sirene (12 Δεκεμβρίου 2016). *Goldsmith Chandlee, Sundial Maker – Setting Time 1790: Solar Time; Sun; North Star; Noon Mark; Sundial*. Walt H. Sirene. σελ. 131–. GGKEY:BEYD0XBWNP3.
2. ↑  R. Newton Mayall· Margaret W. Mayall (14 Ιουνίου 2012). *Sundials: Their Construction and Use*. Courier Corporation. σελ. 227. ISBN 978-0-486-15707-8.
3. ↑   *Popular Mechanics*. Hearst Magazines. Ιούλιος 1911, σελ. 1. .
4. ↑  *MotorBoating*. Μάιος 1972. σελ. 11.
5. ↑   *Popular Mechanics*. Hearst Magazines. Ιούλιος 1979, σελ. 82–83. .
Ο **Αριστοτέλης (Άρης) Καρασαββίδης** (Δάφνη Πέλλας, 13 Μαρτίου 1965) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού. Διεθνής ποδοσφαιριστής υπήρξε και ο αδερφός του Θεόφιλος.

Καριέρα
-------

### Σε συλλογικό επίπεδο

Ο Καρασαββίδης ξεκίνησε το ποδόσφαιρο σε μικρή ηλικία στη Γερμανία, όπου διέμενε με τους γονείς του που ήταν μετανάστες. Με την επιστροφή του στην Ελλάδα το 1977, εντάχθηκε στον Αετό Σκύδρας, μέχρι το 1984, οπότε και πήρε μεταγραφή για τον ΠΑΟΚ. Αγωνίστηκε στον Δικέφαλο του Βορρά έως το 1989, με τον οποίο κατέκτησε το πρωτάθλημα της περιόδου 1984-85.

Το 1989 μεταγράφηκε στον Απόλλωνα Αθηνών όπου και αγωνίστηκε έως το 1993 οπότε και επέστρεψε στον ΠΑΟΚ για να αγωνιστεί με τα χρώματά του έως το 1995. Στη συνέχεια αγωνίστηκε με τα χρώματα των Τρικάλων, κατόπιν έπαιξε στον Απόλλωνα Καλαμαριάς (1996-97), στη Λαμία (1997-98) και τέλος στον Εδεσσαϊκό (1998-99). Μετά το τέλος της καριέρας του μετέβη στο Μόναχο, όπου ζει μέχρι σήμερα.

### Στις εθνικές ομάδες

Μεγάλη υπήρξε η προσφορά του στην εθνική Ελπίδων καθώς ήταν το μεγάλο αστέρι της ομάδας που το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

Τον Μάρτιο του 1988 στα ημιτελικά της παραπάνω διοργάνωσης σημείωσε τέσσερα τέρματα στη νίκη με 5-0 επί της Ολλανδίας, οδηγώντας την ελληνική ομάδα στην πρόκριση και θεωρείται ως μια από τις κορυφαίες στιγμές στην καριέρα του.

Στις 15 Νοεμβρίου 1988 αγωνίστηκε για πρώτη φορά με την εθνική Ανδρών, με την οποία είχε 5 συμμετοχές συνολικά. Στις 29 Ιανουαρίου 1992 σε αγώνα με την Αλβανία, συνέπεσε να αγωνιστούν μαζί με τον αδερφό του Θεόφιλο.

Επίσης, το 1984 αγωνίστηκε με την εθνική Νέων στην τελική φάση του ευρωπαϊκού πρωταθλήματος Νέων πετυχαίνοντας δύο γκολ, ενώ είχε πετύχει και το γκολ της πρόκρισης στον προκριματικό γύρο.

Παραπομπές
----------

1. 1 2 3  Βλ. βιογραφικό «Άρης Καρασαββίδης». *forum.paokmania.gr*. 26 Οκτωβρίου 2009. Ανακτήθηκε στις 18 Ιανουαρίου 2017.
2. 1 2 3  «Άρης Καρασαββίδης ο Πόντιος». *Αθλητική Γνώμη*. 29 Σεπτεμβρίου 2011. Ανακτήθηκε στις 18 Ιανουαρίου 2017.
3. ↑  Βλ. «Ποδόσφαιρο: Τρίκαλα Καλαμαριά 1-0». *Μακεδονία* (4 Μαρτίου 1996). Αρχειοθετήθηκε από το πρωτότυπο στις 2003-11-12.. Ανακτήθηκε στις 2017-01-18.
4. ↑  «Greece 1995/96». *rsssf.com*. Ανακτήθηκε στις 18 Ιανουαρίου 2017.
5. ↑  Άρης Καρασαββίδης (19 Αυγούστου 2013). «Σοβαρή ομάδα η Σάλκε». *paokmania.gr*. Αρχειοθετήθηκε από το πρωτότυπο στις 27 Μαρτίου 2020. Ανακτήθηκε στις 18 Ιανουαρίου 2017.
6. ↑  «Η χαμένη γενιά του '88 και η κερδισμένη του '98». *Η Καθημερινή* (29 Ιουλίου 2007).. Ανακτήθηκε στις 2017-01-18.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Άρη Καρασαββίδη στο national football teams
* Το προφίλ του Άρη Καρασαββίδη στο transfermarkt
Η **Trident** (ορθή προφορά: Τράιντεντ, ευρέως γνωστή στην Ελλάδα ως Τριντέντ) είναι μάρκα τσίχλας σε διάφορες γεύσεις. Είχε προωθηθεί αρχικά από την εταιρεία American Chicle λίγο πριν εξαγοραστεί από την Warner-Lambert το 1962, αλλά δεν έφτασε στο Ηνωμένο Βασίλειο μέχρι το 2007 όταν εισήχθηκε από τον πρώην ιδιοκτήτη της Cadbury Schweppes. Σε πολλές άλλες ευρωπαϊκές χώρες, η Trident εισάγεται από τη δανική εταιρεία Stimorol, η οποία έχει περίπου την ίδια γεύση με την Trident. Το όνομα της τσίχλας προέρχεται από την τρίαινα του Ποσειδώνα.

Ιστορία
-------

Όταν τα τεχνητά γλυκαντικά εξαπλώθηκαν στις αρχές της δεκαετίας του 1960, η συνταγή άλλαξε και χρησιμοποίησε ζαχαρίνη αντί της ζάχαρης, και η Trident χωρίς ζάχαρη εισήχθηκε το 1964 με το σλόγκαν «Η μεγάλη γεύση που είναι καλή για τα δόντια» (The Great Taste that Is Good for Your Teeth). Το μάρκετιν της American Chicle ήταν μία από τις πρώτες εκστρατείες που προωθούσαν την υγεία δοντιών με τσίχλα.

Η Trident παρασκευαζόταν από τη θυγατρική American Chicle της Warner-Lambert μέχρι το 1997, όταν η American Chicle έγινε Adams. Το 2000, η Warner-Lambert πωλήθηκε στην Pfizer και το 2003, η Pfizer πούλησε το προϊόν Adams στην Cadbury Schweppes (αργότερα απλά Cadbury όταν ξεπούλησε τη μάρκα με τα ποτά το 2007), και το προϊόν μετονομάστηκε σε Cadbury Adams. Το 2010, η Kraft Foods αγόρασε την Cadbury και σήμερα η Trident ανήκει Mondelez International, τη διάδοχο της Kraft Foods.

Για αρκετά χρόνια, η Trident προωθούσε τα προϊόντα της με το σύνθημα, «Τέσσερις στους πέντε οδοντιάτρους προτείνουν τσίχλα χωρίς ζάχαρη για τους ασθενείς που καταναλώνουν τσίχλα».

Στις αρχές της δεκαετίας 2000, το "See what Unfolds" (Δες τι ξετυλίγεται) έγινε το νέο σλόγκαν της μάρκας.

Οι τσίχλες της Trident περιέχουν το σακχαρώδες αλκοόλ ξυλιτόλη, που θεωρείται φιλική για τα δόντια. Η χρήση της ξυλιτόλης έχει κατηγορηθεί πως είναι πολύ τοξική για τους σκύλους.

Παραπομπές
----------

1. ↑  Sweney, Mark (2007-02-12). «Cadbury's Trident gum ad battles Wrigley». *The Guardian*. .
2. ↑  K, S.. «Of gods and myths» (στα αγγλικά).. Ανακτήθηκε στις 2018-10-15.
3. 1 2  «The Health Positioning Trident Is Leaving Behind» (στα αγγλικά). *brandchannel*. 2012-04-11.. Ανακτήθηκε στις 2018-10-15. [*νεκρός σύνδεσμος*]
4. ↑  American Academy of Pediatric Dentistry. (2006) Policy on the Use of Xylitol in Caries Prevention.
5. ↑  «FACT CHECK: Is Xylitol Deadly to Dogs?».
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 24 Σεπτεμβρίου 2021. Ανακτήθηκε στις 24 Σεπτεμβρίου 2021.

Εξωτερικοί σύνδεσμοι
--------------------

* Επίσημος ιστότοπος της Mondelēz International
* Επίσημος ιστότοπος της Trident στις ΗΠΑ
* δελτίο πληροφοριών της Trident
Στον Αρθουριανό Κύκλο, ο **Σερ Κέι** (αγγλ. *Sir Cai, Kay*) είναι γιος του Σερ Έκτορ, ο οποίος ήταν θετός πατέρας του Βασιλιά Αρθούρου. Είναι ένας από τους πρώτους και πιο πιστούς στον Αρθούρο Ιππότες.

Ο Κέι και ο Αρθούρος ανατράφηκαν σαν αδέλφια από τον Σερ Έκτορ. Μετά τον θάνατο του Ούθερ Πεντράγκον, γίνεται στο Λονδίνο διαγωνισμός, όπου συγκεντρώνονται όλοι οι πιθανοί διάδοχοι του θρόνου, όπου πηγαίνουν κι εκείνοι. Όταν ο Κέι χάνει το σπαθί του σε έναν αγώνα, ο Αρθούρος υπόσχεται να του βρει άλλο κι έτσι, σύμφωνα με τον θρύλο, βρίσκει σε ένα βράχο το Εξκάλιμπερ και το παίρνει. Ο Κέι προσπαθεί να ιδιοποιηθεί την ιστορία, αλλά τελικά λέει την αλήθεια κι έτσι αποκαλύπτεται η πραγματική ταυτότητα του Αρθούρου.

Στο έργο του Τζέφρεϊ του Μονμάουθ *Historia Regum Britanniae*, εμφανίζεται μαζί με τον Μπέντβιρ να συνοδεύουν τον Αρθούρο και να αντιμετωπίζουν ένα γίγαντα στο Μον Σεν Μισέλ.

Πολύ λίγα στοιχεία υπάρχουν για τον θάνατό του. Κατά τον Geoffrey Monmouth και άλλους, σκοτώνεται στον πόλεμο ενάντια στον Ρωμαίο αυτοκράτορα Λούκιο, ενώ σύμφωνα με άλλες πηγές σκοτώνεται στη Γαλατία, σε μάχη ενάντια των Ρωμαίων.

Εξωτερικοί σύνδεσμοι
--------------------

* King Arthur & The Knights of the Round Table: Sir Kay

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10643563
* GND: 11886825X

 |

 |
Ο **δορυφόρος της πατάτας** (*Leptinotarsa decemlineata*) είναι έντομο κολεόπτερο. Προκαλεί μεγάλες ζημιές στην ντομάτα, μελιτζάνα, πιπεριά και ιδιαίτερα στην πατάτα. Η πεταλούδα και η προνύμφη τρώνε τα φύλλα και τους βλαστούς των φυτών αυτών και σε πολλές περιπτώσεις εξαφανίζουν τη σοδειά μέσα σε λίγες μέρες. Το τέλειο έντομο έχει χρώμα κιτρινωπό, σχήμα μεγάλης πασχαλίτσας, με 10 χαρακτηριστικές γραμμές στη ράχη του. Γι' αυτό και είναι γνωστό και ως δεκάγραμμος (*decemlineata*). Η προνύμφη έχει σχήμα κυρτό, χρώμα πορτοκαλί με μαύρες βουλίτσες στα πλάγια της κοιλιάς της σε δύο παράλληλες σειρές.Το θηλυκό γεννάει ως και 800 αυγά στην κάτω επιφάνεια του φύλλου, σε ομάδες από 10-20 αυγά.

Καταπολέμηση
------------

Για την καταπολέμηση γίνονται ψεκασμοί με φωσδρίνη, σεβίν, D.D.T. ντιμεγκρόν κ.ά. Μία άλλη λύση είναι, σε περίπτωση που τα έντομα γίνουν αντιληπτά μαζεύονται με το χέρι. Δεν υπάρχει κανένας κίνδυνος.
***Οι θεριστές*** (πρωτότυπος τίτλος: ***Die Stropers***) είναι δραματική ταινία του 2018 σε σενάριο και σκηνοθεσία του Ετιέν Καλός, στην πρώτη μεγάλου μήκους ταινία του. Πρόκειται για μία διεθνή συμπαραγωγή εταιρειών από τη Νότια Αφρική, την Ελλάδα, τη Γαλλία και την Πολωνία. Τοποθετημένη στην επαρχία της Νότιας Αφρικής, η ταινία πραγματεύεται την ενηλικίωση του Γιάνο, ενός 15χρονου ντροπαλού αγρότη, που πρέπει να αντιμετωπίσει τον ξαφνικό ερχομό ενός νέου προσώπου στην οικογένεια και τις επιθυμίες που αυτό ξυπνά μέσα του.

Το σκηνικό και η ιστορία εμπνεύστηκε ο Καλός από τα ταξίδια του στην απομακρυσμένη περιοχή Φρι Στέιτ στα ανατολικά της χώρας και τις συναντήσεις του με οικογένειες αγροτών εκεί. Η ταινία είναι ένα ψυχολογικό δράμα που εξερευνά τα θέματα του ανήκειν, της σεξουαλικής ταυτότητας και του ανδρισμού.

Η ταινία έκανε πρεμιέρα στο τμήμα Ένα Κάποιο Βλέμμα του Φεστιβάλ Καννών του 2018.

Παραπομπές
----------

1. ↑  *Unifrance*. 44186. Ανακτήθηκε στις 4  Ιουνίου 2019.
2. ↑  «Θεσσαλονίκη 2018: Οι «Θεριστές» του Ετιέν Καλός είναι ένα ντεμπούτο που αξίζει να θυμάσαι - FLIX». *flix.gr*. 10 Νοεμβρίου 2018. Ανακτήθηκε στις 9 Ιουλίου 2023.
3. ↑   *Οι θεριστές*, ανακτήθηκε στις 2023-07-09
4. ↑  «'The Harvesters' ('Die Stropers'): Film Review | Cannes 2018». *The Hollywood Reporter* (στα Αγγλικά). 16 Μαΐου 2018. Ανακτήθηκε στις 9 Ιουλίου 2019.
5. ↑  «The 2018 Official Selection». *Cannes*. 12 Απριλίου 2018. Ανακτήθηκε στις 12 Απριλίου 2018.
6. ↑  «Cannes Lineup Includes New Films From Spike Lee, Jean-Luc Godard». *Variety*. 12 Απριλίου 2018. Ανακτήθηκε στις 12 Απριλίου 2018.
Ο **Λαμίν Κόντε** ( *Lamin Conteh*, 20 Ιουνίου 1976 – 5 Μαΐου 2022)  ευρέως γνωστός με το παρατσούκλι του *Τζούνιορ Τούμπου*,  ήταν επαγγελματίας ποδοσφαιριστής από τη Σιέρα Λεόνε που έπαιζε ως πλάγιος μέσος. Εκπροσωπούσε την εθνική ομάδα της Σιέρα Λεόνε από το 1994 έως το 2002.

Βιογραφία
---------

Ο Κόντε γεννήθηκε και μεγάλωσε στο Φρίταουν της Σιέρα Λεόνε από μουσουλμάνους γονείς από την εθνοτική ομάδα λίμπα. Μουσουλμάνος ο ίδιος, μεγάλωσε στη φτώχεια. Ως έφηβος, τον έβλεπαν συχνά να παίζει ποδόσφαιρο δρόμου σε όλη τη Φρίταουν με αγόρια πολύ μεγαλύτερα από αυτόν. Ως έφηβος, θεωρήθηκε ο καλύτερος ποδοσφαιριστής δευτεροβάθμιας εκπαίδευσης στη Σιέρα Λεόνε. Εγκατέλειψε το Μουσουλμανικό Γυμνάσιο Αχμαντίγια στη Φρίταουν το 1992 για να γίνει επαγγελματίας ποδοσφαιριστής.

Ο Κόντε έκανε το διεθνές ντεμπούτο του για τη Σιέρα Λεόνε το 1994, σε ηλικία δεκαεπτά ετών. Αν και μουσουλμάνος, ο Λαμίν συμμετείχε έντονα στο κίνημα των ρασταφαριανών και ήταν μεγάλος θαυμαστής του σταρ της ρέγκε Μπομπ Μάρλεϊ.

### Καριέρα

Σε ηλικία 18 ετών, ο Κόντε επιλέχθηκε για να παίξει για τη  Σιέρα Λεόνε στο Κύπελλο Εθνών Αφρικής το 1994 που διεξήχθη στην Τυνησία. Επιλέχθηκε επίσης στην ομάδα για το επόμενο τουρνουά στη Νότια Αφρική δύο χρόνια αργότερα. Μετά από έναν αγώνα εναντίον της Νιγηρίας το 2000, ο Κόντε ισχυρίστηκε ότι η ποδοσφαιρική ομοσπονδία της Σιέρα Λεόνε του χρωστούσε 2.000 δολάρια και αρνήθηκε να παίξει για τη χώρα του μέχρι να του πληρωθούν τα χρήματα. Το θέμα επιλύθηκε αργότερα και το 2002 ανέλαβε την αρχηγία της εθνικής ομάδας από τον Μοχάμεντ Καλόν.

Τίτλοι
------

**Al Wahda**

* UAE Pro League : 1998–99, 2000–01
* Κύπελλο Προέδρου ΗΑΕ : 1999–2000
* Κύπελλο Ομοσπονδίας ΗΑΕ : 2001

**Perlis FA**

* Σούπερ Λιγκ Μαλαισίας : 2005
* Κύπελλο Μαλαισίας : 2004, 2006

Παραπομπές
----------

1. ↑  Sierra Leone football 'legend' dies after a short illness,
2. 1 2  «Italy-based pair lead Leone Stars». BBC Sport. 12 February 2001.. Ανακτήθηκε στις 13 October 2011.
3. ↑  «Kallon gives up captaincy». BBC Sport. 24 June 2002.. Ανακτήθηκε στις 13 October 2011.

Εξωτερικοί σύνδεσμοι
--------------------

* Lamin Conteh - National football teams
* (Αγγλικά) Προφίλ Lamin Conteh στο Soccerway
Ο **Νταν Όζμαν** (Dan Osman) (11 Φεβρουαρίου, 1963 – 23 Νοεμβρίου, 1998) ήταν Αμερικανός αναρριχητής, γνωστός για την ενασχόλησή του με την ελεύθερη μοναχική αναρρίχηση και άλλα ακραία αθλήματα, όπως το «άλμα με σκοινί», δηλαδή πτώση εκατοντάδων μέτρων από βραχοπλαγιά και το σταμάτημα της πτώσης με σκοινί ασφαλείας. Το προσωπικό του ρεκόρ στο συγκεκριμένο άλμα ήταν 305 m. Ήταν επίσης γνωστός για τον ανέμελο τρόπο ζωής του, καθώς εργαζόταν σπάνια και ζούσε σε δενδρόσπιτο επί σειρά μηνών. Έκανε την ελεύθερη μοναχική αναρρίχηση γνωστή στο ευρύ κοινό με τα διάφορα βίντεο που παρήγαγε. Είχε μία κόρη.

Ταινίες αναρρίχησης
-------------------

Ο Νταν Όζμαν εμφανίστηκε στη σειρά «Masters of Stone» του Έρικ Πέρλμαν, στην οποία αναρριχάται μοναχικά τη διαδρομή «Atlantis» (5.11+), τη διαδρομή «The Sorcerer» στο Νιντλς και την «Airy Interlude» (5.10b, τότε 5.9), τμήμα της «The Witch», επίσης στη Νιντλς (στην Καλιφόρνια). Εμφανίζεται, επίσης, στην επιτόπου (on sight) ελεύθερη μοναχική αναρρίχηση της «Bolder Display of Power» (5.11).

Θάνατος
-------

Ο Νταν Όζμαν πέθανε στην ηλικία των 35 ετών από αστοχία υλικού εκτελώντας άλμα με σκοινί στη βραχοσειρά Leaning Tower, στο εθνικό Πάρκο Γιοσέμιτι. Ο Όζμαν βρισκόταν εκεί για να αποσυναρμολογήσει τον πύργο αλμάτων και στο μεταξύ έκανε και αρκετά άλματα. Η αστοχία υλικού διερευνήθηκε από την Υπηρεσία Εθνικού Πάρκου, με τη βοήθεια του Κρις Χάρμστον, Διευθυντή Βεβαίωσης Ποιότητας της Black Diamond Equipment. Ο Χάρμστον συμπέρανε ότι η αλλαγή στη γωνία άλματος προκάλεσε την περιπλοκή των σκοινιών και το λιώσιμό τους εξαιτίας της έντονης τριβής. Ο Μάιλς Ντέσερ, που παρευρισκόταν στο άλμα, ανέφερε ότι τα σκοινιά που χρησιμοποιήθηκαν στο μοιραίο άλμα, είχαν εκτεθεί σε ακραίες καιρικές συνθήκες -βροχή και χιόνι- για περισσότερο από ένα μήνα πριν τη διεξαγωγή του άλματος, αν και είχαν χρησιμοποιηθεί για αρκετά μικρότερα άλματα τις προηγούμενες ημέρες.

Αξιοημείωτες αναρριχήσεις
-------------------------

* 1997 *Ride the Lightning*, VI 5.10 A4 WI3, Μιντλ Τριπλ Πικ (Middle Triple Peak), Όρη Κιτσάτνα, Αλάσκα. Με την Κίτι Καλχούν, τον Στιβ Γκέρμπερντινγκ και τον Τζέι Σμιθ
* *Lover's Leap*, στο «Bear's Reach», 5.7. Μοναχική ταχύτητας, στην οποία αναρριχήθηκε 400+ ft. σε 4 min, 25 seconds.
* *The Gun Club*, 5.12c, Ελεύθερη μοναχική. Νιου Ρίβερ Γκορτζ (New River Gorge).

Βιογραφία
---------

* Todhunter, Andrew (1999). *Fall of the Phantom Lord: Climbing and the Face of Fear*. New York City, USA: Anchor Books / Doubleday. ISBN 0385486421.

Παραπομπές σημειώσεις
---------------------

1. 1 2 3  Vetter, Craig (Απριλίου 1999). «Terminal Velocity». *Outside Magazine*. Ανακτήθηκε στις 9 Αυγούστου 2007.
2. ↑  Dan Osman's Rope Failure Analysis—Possible cause for his death
3. ↑  Calhoun, Kitty (1998). «Wet and Wild in Kichatnas». *American Alpine Journal 1998* (Golden, CO, USA: American Alpine Club) **40** (72): 88–95. ISBN 0930410785.
4. ↑  «Free-Climbing Lovers Leap» (Video). *YouTube*. Ανακτήθηκε στις 10 Αυγούστου 2007.

Δικτυακοί τόποι
---------------

* Άρθρο για τον Dan Osman στο *Outside Magazine*
* Συλλογή 6 video του Dan Osman
Ο **Κωνσταντίνος Γκιουλέκας** (γεννημένος στις 21 Δεκεμβρίου 1960) είναι Έλληνας δημοσιογράφος, δικηγόρος, πολιτικός, βουλευτής Α' Θεσσαλονίκης με τη ΝΔ και πρώην Υφυπουργός Παιδείας και Θρησκευμάτων της Ελλάδας.

Βιογραφικά Στοιχεία
-------------------

Ο Κωνσταντίνος Γκιουλέκας γεννήθηκε στη Θεσσαλονίκη το 1960.

Αρχικά, αποκτά το πτυχίο της Νομικής και στη συνέχεια το πτυχίο των Πολιτικών Επιστημών και Δημοσίου Δικαίου του Αριστοτελείου Πανεπιστημίου Θεσσαλονίκης. Είναι κάτοχος μεταπτυχιακού διπλώματος στο Ποινικό Δίκαιο και υποψήφιος διδάκτορας στο Συνταγματικό Δίκαιο, στην έδρα της Πολιτικής Ιστορίας της Νομικής Σχολής του Αριστοτελείου Πανεπιστημίου Θεσσαλονίκης.

Επί κυβερνήσεως Κωνσταντίνου Καραμανλή διετέλεσε Υφυπουργός Εσωτερικών, υπεύθυνος σε θέματα μέσων μαζικής ενημέρωσης.
Μετά τις εσωκομματικές εκλογές του Νοεμβρίου 2009 και την εκλογή του Αντώνη Σαμαρά στη θέση του Προέδρου του κόμματος, διετέλεσε Γραμματέας Προγράμματος της ΝΔ, ως την ανακοίνωση της υποψηφιότητάς του για τη Δημαρχία της Θεσσαλονίκης τον Ιούλιο του 2010.

Μετά το πέρας των Δημοτικών και Περιφερειακών Εκλογών του Νοεμβρίου 2010 συμμετέχει στο Δημοτικό Συμβούλιο του Δήμου Θεσσαλονίκης ως επικεφαλής της μείζονος αντιπολίτευσης με την παράταξη «Ομάδα Δημιουργίας για τη Θεσσαλονίκη».
Αρχές του 2011 ορίστηκε αναπληρωτής Τομεάρχης Εξωτερικών στη ΝΔ και αναπληρωματικό μέλος της Πολιτικής Συνέλευσης του Ευρωπαϊκού Λαϊκού Κόμματος (ΕΛΚ).

Διετέλεσε εκπρόσωπος της ΝΔ στο Εθνικό Συμβούλιο Εξωτερικής Πολιτικής, υπήρξε Τομεάρχης Δικαιοσύνης της ΝΔ καθώς και μέλος σε πολλές Κοινοβουλευτικές Επιτροπές, και μέλος της Ελληνικής Κοινοβουλευτικής Αντιπροσωπείας στην Κοινοβουλευτική Συνέλευση του ΝΑΤΟ.

Παράλληλα, υπήρξε Πρόεδρος της Ομάδας Φιλίας της Βουλής των Ελλήνων με το Κοινοβούλιο της Μεγάλης Βρετανίας, Γραμματέας της Ομάδας Φιλίας με το Κοινοβούλιο της Αλβανίας και Μέλος των Ομάδων Φιλίας της Βουλής των Ελλήνων με τα Εθνικά Κοινοβούλια των Η.Π.Α. Ιράν, Ισραήλ και Βουλγαρίας.

Είναι το τρίτο ιδρυτικό μέλος της Νεολαίας της Ν.Δ. στη Βόρειο Ελλάδα, μέλος της ΜΑΚΙ, μέλος της ΟΝΝΕΔ, μέλος της ΔΑΠ-ΝΔΦΚ από το 1974. Υπήρξε, επίσης, ιδρυτικό μέλος των Ειδικών Κομματικών Οργανώσεων (ΕΚΟ) Δικηγόρων και Πολιτιστικών Φορέων της Ν.Δ.

Διαγράφηκε στις 13 Φεβρουαρίου 2012 από τη ΝΔ μαζί με άλλους βουλευτές του κόμματος λόγω καταψήφισης του δεύτερου μνημονίου στήριξης, για να επανενταχθεί σε αυτή εκ νέου στις 3 Απριλίου του ίδιου χρόνου.

Παραπομπές
----------

1. ↑  «Επιστρέφει στη ΝΔ ο Κ. Γκιουλέκας». Πρώτο Θέμα. 2 Απριλίου 2012. Ανακτήθηκε στις 3 Απριλίου 2012. [*νεκρός σύνδεσμος*]

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2010-09-21 στο Wayback Machine.
* Προφίλ στον επίσημο ιστότοπο της Βουλής
Κύριο λήμμα: Πολιτική της Αρμενίας
Ο **Πρωθυπουργός της Αρμενίας** είναι ο αρχηγός κυβέρνησης και ο ανώτερος υπουργός της κυβέρνησης της Αρμενίας και σύμφωνα με το σύνταγμα "αποφασίζει για τις κύριες κατευθυντήριες γραμμές στην κυβερνητική πολιτική, διευθύνει τις δραστηριότητες της Κυβέρνησης και συντονίζει το έργο των μελών της Κυβέρνησης." Επίσης, σύμφωνα με το Σύνταγμα, ο Πρωθυπουργός ηγείται του Συμβουλίου Ασφαλείας, καθορίζοντας την αμυντική πολιτική της χώρας.. Σύμφωνα με το σύνταγμα του 2015, ο Πρωθυπουργός είναι το ισχυρότερο πρόσωπο στην αρμενική πολιτική και εκείνο με την μεγαλύτερη επιρροή. Ο Πρωθυπουργός διορίζεται από τον Πρόεδρο της Αρμενίας έπειτα από την ψήφο της Εθνοσυνέλευσης. Είναι δυνατή η απομάκρυνση του Πρωθυπουργού με πρόταση δυσπιστίας στην Εθνοσυνέλευση. Στο δημοψήφισμα που διενεργήθηκε το 2015, οι πολίτες υπερψήφισαν την πρόταση να αλλάξει το πολίτευμα της Αρμενίας σε κοινοβουλευτική δημοκρατία.

Το αξίωμα του Πρωθυπουργού θεσμοθετήθηκε για πρώτη φορά το 1918 με την ίδρυση της Πρώτης Αρμενικής Δημοκρατίας. Έπαυσε να ισχύει όταν η Πρώτη Αρμενική Δημοκρατία μεταβλήθηκε σε Υπερκαυκασιανή Σοσιαλιστική Ομοσπονδιακή Σοβιετική Δημοκρατία. Όταν η Αρμενία επανέκτησε την ανεξαρτησία της, το αξίωμα του Πρωθυπουργού επανήλθε.

Παραπομπές
----------

1. ↑  LLC, Helix Consulting. «Constitution of the Republic of Armenia - Library - The President of the Republic of Armenia [επίσημος δικτυακός τόπος]». *www.president.am* (στα Αγγλικά). Ανακτήθηκε στις 10 Απριλίου 2018.

Δείτε επίσης
------------

* Κατάλογος πρωθυπουργών της Αρμενίας


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Prime Minister of Armenia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Νάντια Έλενα Κομανέτσι** (*Nadia Elena Comăneci*, γεννήθηκε 12 Νοεμβρίου 1961) είναι Ρουμάνα πρώην αθλήτρια της ενόργανης γυμναστικής. Ήταν η πρώτη αθλήτρια της ενόργανης γυμναστικής που βραβεύτηκε με το τέλειο 10 σε Ολυμπιακούς Αγώνες, ενώ θεωρείται μία από τις κορυφαίες του αθλήματος, καθώς και μία από τις κορυφαίες σε όλα τα αθλήματα.

Βιογραφία
---------

Η Νάντια Κομανέτσι γεννήθηκε στις 12 Νοεμβρίου 1961 στο Ονέστι της Ρουμανίας. Η μητέρα της, όταν ήταν έγκυος σε αυτήν, έβλεπε μια ταινία που η κύρια πρωταγωνίστρια ονομαζόταν Νάντια, και γι' αυτό αποφάσισε να δώσει στην κόρη της αυτό το όνομα. Έχει έναν μικρότερο αδερφό, τον Άντριαν.

Άρχισε την ενασχόληση με τη γυμναστική στα 6 της χρόνια. Στα 7 της, η Κομανέτσι μπήκε στη σχολή γυμναστικής του Μπέλα Κάρολι, που ιδρύθηκε στο Ονέστι. Ο Κάρολι προπόνησε στο μέλλον πολλούς προεξέχοντες Αμερικανούς αθλητές. Στο πρώτο της Εθνικό πρωτάθλημα, το 1969, τερμάτισε στην 13η θέση. Την επόμενη χρονιά, όμως, τερμάτισε πρώτη, γεγονός που την καθιστούσε ως τη νεαρότερη αθλήτρια που κέρδισε το Εθνικό πρωτάθλημα της χώρας της. Η πρώτη της διεθνής επιτυχία ήρθε στα 13 της χρόνια, όπου και κέρδισε το χρυσό μετάλλιο σε όλα τα αθλήματα εκτός από τις ασκήσεις εδάφους, όπου κέρδισε το ασημένιο μετάλλιο, στο ΠανευρωπαΪκό Πρωτάθλημα που διεξήχθη στο Σκίεν της Νορβηγίας.

Στα 14 της, συμμετείχε στους Θερινούς Ολυμπιακούς Αγώνες του 1976 του Μόντρεαλ, όπου και έγινε μία από τις σημαντικότερες αθλήτριες των αγώνων. Στις παράλληλες μπάρες σημείωσε τη μεγαλύτερη βαθμολογία όλων των εποχών στο άθλημα, δηλαδή το τέλειο 10. Στην Ολυμπιάδα αυτή κέρδισε άλλα δύο χρυσά μετάλλια, ενώ, μετά από τους Ολυμπιακούς Αγώνες, κέρδισε και τον τίτλο του Ήρωα της Σοσιαλιστικής Εργασίας της Ρουμανίας. Η Κομανέτσι ήταν η νεαρότερη που κέρδισε το βραβείο αυτό κατά τη διάρκεια της διοίκησης του Νικολάε Τσαουσέσκου. Στους Θερινούς Ολυμπιακούς Αγώνες 1980 στη Μόσχα κέρδισε δύο χρυσά και δύο ασημένια μετάλλια. Η Κομανέτσι ανακοίνωσε την απόσυρσή της από την ενόργανη γυμναστική στις 7 Μαΐου 1984. Από το 1989 κατοικεί μόνιμα στις ΗΠΑ.

Παραπομπές
----------

1. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 21  Μαρτίου 2020.
2. ↑  «Nadia Comaneci and Bart Conner in Marriage of Olympic Gymnasts».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νάντια Κομανέτσι** |

* «Νάντια Κομανέτσι: Η Ρουμάνα που άγγιξε την τελειότητα», αφιέρωμα στον ιστότοπο Contra.gr, 12 Νοεμβρίου 2015.
* Συνέντευξη τύπου της κορυφαίας Ρουμάνας Αθλήτριας της Ενόργανης Γυμναστικής, Νάντια Κομανέτσι στο ξενοδοχείο «Ακροπόλ Παλάς», 3.11.1976 (Αρχείο ντοκιμαντέρ της ΕΡΤ)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 38161161
* LCCN: n50031920
* ISNI: 0000 0000 8117 4651
* GND: 119080990
* SUDOC: 088551024
* BNF: cb177242666 (data)
* NDL: 00436414
* NKC: js20061027004
* BNE: XX1230050
* CiNii: DA05354179

 |

 |
Ο **Ευρωπαϊκός Οργανισμός για τις Σπάνιες Ασθένειες** (**Eur**opean **O**rganisation for **R**are **Dis**eases **EURORDIS**) είναι μια μη κυβερνητική ένωση συλλόγων ασθενών η οποία δραστηριοποιείται στο χώρο των σπανίων παθήσεων με επίκεντρο τους ασθενείς, ενεργοποιημένη στην υποστήριξη των ατόμων που ζουν με τέτοιες παθήσεις και στη βελτίωση της ποιότητας ζωής τους. Ο EURORDIS ιδρύθηκε το 1997. Υποστηρίζεται από τα μέλη της και από τη Γαλλική Ένωση Μυϊκής Δυστροφίας (AFM), την Ευρωπαϊκή Επιτροπή, συνεργαζόμενους οργανισμούς και τη βιομηχανία υγείας.

Σύμφωνα με υπολογισμούς, μόνο στην Ευρώπη υπάρχουν 20-30 εκατομμύρια άνθρωποι που ζουν με σπάνιες παθήσεις, και περίπου 6 χιλιάδες διαφορετικές σπάνιες παθήσεις. Η EURORDIS εκπροσωπεί περισσότερους από 700 οργανισμούς σπάνιων παθήσεων από 63 διαφορετικές χώρες (εκ των οποίων οι 26 είναι μέλη της Ευρωπαϊκής Ένωσης), καλύπτοντας πάνω από 2000 σπάνιες παθήσεις.

Το EURORDIS είναι μια εξέλιξη του κινήματος αυτο-υπεράσπισης των ασθενών, το οποίο αποδίδεται ευρέως στον ακτιβισμό του AIDS.

Ο EURORDIS ήταν ιδρυτικός συνεργάτης της Ημέρας Σπάνιων Παθήσεων το 2008 και παραμένει ο επικεφαλής συντονιστής της.

Εθνικοί οργανισμοί με παρόμοιο σκοπό είναι ο Εθνικός Οργανισμός για Σπάνιες Διαταραχές (NORD) στις Ηνωμένες Πολιτείες, ο Καναδικός Οργανισμός για τις Σπάνιες Διαταραχές (CORD) στον Καναδά, ο Οργανισμός για τις σπάνιες ασθένειες Ινδίας (ORDI) στην Ινδία, ο Allianz Chronischer Seltener Erkrankungen (ACHSE) στη Γερμανία και ο Federación Española de Enfermedades Raras (FEDER) στην Ισπανία.

Παραπομπές
----------

1. 1 2  «EURORDIS in brief». *www.eurordis.org* (στα Αγγλικά). Ανακτήθηκε στις 18 Φεβρουαρίου 2021.
2. 1 2  Nogales Espert A (2004). «[Rare diseases: a new chapter in medicine]» (στα es). *An R Acad Nac Med (Madr)* **121** (1): 139–51, συζήτηση 151–5. PMID 15553406.
3. ↑  Houyez F (2004). «Active involvement of patients in drug research, evaluation, and commercialization: European perspective» (στα αγγλικά). *J Ambul Care Manage* **27** (2): 139–45. doi:10.1097/00004479-200404000-00010. PMID 15069992.
4. ↑  «Rare Disease Day 2018 - 28 Feb». *Rare Disease Day - 28 Feb 2018*. Αρχειοθετήθηκε από το πρωτότυπο στις 18 Φεβρουαρίου 2021. Ανακτήθηκε στις 18 Φεβρουαρίου 2021.
5. ↑  «Canadian Organization for Rare Disorders». *www.raredisorders.ca*. Ανακτήθηκε στις 18 Φεβρουαρίου 2021.

Εξωτερικοί σύνδεσμοι
--------------------

* Επίσημη ιστοσελίδα EURORDIS
* Το πρόγραμμα EURORDIS και NORD για την ανάπτυξη διαδικτυακών κοινοτήτων ασθενών
* Παγκόσμιος ιστότοπος για πληροφορίες και δραστηριότητες για την Ημέρα Σπάνιων Παθήσεων Global
Το **αζούρ** είναι απόχρωση του μπλε προς γαλάζιου, που συχνά περιγράφεται ως το χρώμα του ουρανού σε μια καθαρή μέρα. Πήρε το όνομά του, από το έντονο μεταλλικό μπλε ημιπολύτιμο πέτρωμα λάπις λάζουλι. *Lapis* στη Λατινική γλώσσα σημαίνει *πέτρα* και *lazuli* στη γενική πτώση των μεσαιωνικών λατινικών *lazulum*, το οποίο προέρχεται από την Αραβική γλώσσα لازورد *lāzaward*, που προέρχεται από την Περσική γλώσσα لاژورد *lāžaward*, που είναι η ονομασία της πέτρας στα περσικά και επίσης ενός μέρους όπου εξορύσσεται το λάπις λάζουλι.

Παραπομπές
----------

1. ↑  *Oxford English Dictionary*
2. ↑  Senning, Alexander (2007). «lapis lazuli (lazurite)». *Elsevier's Dictionary of Chemoetymology*. Amsterdam: Elsevier. σελ. 224. ISBN 978-0-444-52239-9.
3. ↑  Weekley, Ernest (1967). «azure». *An Etymological Dictionary of Modern English*Απαιτείται δωρεάν εγγραφή. New York: Dover Publications. σελ. 97.
Το **Μετζογιούζο** (ιταλικά: Mezzojuso, αλβανικά: Munxifsi, σικελικά: Menzijusu) είναι ιταλικός δήμος και κωμόπολη 2.687 κατοίκων στη μητροπολιτική πόλη του Παλέρμο της Σικελίας.

Βρίσκεται στην ανατολική πλαγιά της Ρόκκα Μπουζάμπρα στην ενδοχώρα του Παλέρμο, από το οποίο απέχει 41 χλμ, χτισμένο στους πρόποδες του δασώδους όρους Μπρίνια, 560 μέτρα πάνω από την επιφάνεια της θάλασσας.

Οι Άραβες ίδρυσαν εδώ το χωριό Μανζίλ Γιουσούφ, από το οποίο προέρχεται το σημερινό όνομα. Στα μέσα του 15ου αιώνα εγκαταστάθηκαν εδώ Αλβανοί πρόσφυγες που είχαν τραπεί σε φυγή λόγω των Οθωμανών από το έδαφος της σημερινής Αλβανίας και της Ελλάδας.

Παραπομπές
----------

1. ↑  Adam YAMEY (6 Οκτωβρίου 2014). *FROM ALBANIA TO SICILY*. Lulu.com. σελίδες 84–. ISBN 978-1-291-98068-4.
2. ↑  George Dennis· John Murray (Firm) (1864). *A handbook for travellers in Sicily: including Palermo, Messina, Catania, Syracuse, Etna, and the ruins of the Greek temples*. J. Murray. σελίδες 218–. Ανακτήθηκε στις 22 Δεκεμβρίου 2011.
3. ↑  Informationen zu Mezzojuso. Abgerufen am 19. April 2012.

  



|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |
Ο **Γιάννης Σαχπατζίδης** (γεννήθηκε στις 28 Σεπτεμβρίου 1993 στη Θεσσαλονίκη) είναι Έλληνας επαγγελματίας καλαθοσφαιριστής για τον Παναθηναϊκό για την Α1 Εθνική καλαθοσφαίρισης ανδρών. Έχει ύψος 2,19 μέτρων και είναι ένας ψηλός πάουερ φόργουορντ - σέντερ .

Επαγγελματική σταδιοδρομία
--------------------------

Ο Σαχπατζίδης έπαιξε μπάσκετ σε επίπεδο μικρότερης κατηγορίας με την ΧΑΝ Θεσσαλονίκης, μέχρι που εντάχθηκε στου Ρέθυμνο της Ελληνικής Α1 Κατηγορίας.  Την ίδια χρονιά δόθηκε δανεικός στο Ηράκλειο της Β' Εθνικής, όπου είχε σχεδόν 10 πόντους κατά μέσο όρο ανά αγώνα.

Την επόμενη περίοδο εντάχθηκε στο Παγκράτι της Α2 Κατηγορίας όπου προπονήθηκε από τον Ντίνο Καλαμπάκο.  Στις 18 Αυγούστου 2016, εντάχθηκε στον Κόροιβο Αμαλιάδας της πρώτης κατηγορίας,  όπου τελικά έγινε αρχηγός της ομάδας. Την επόμενη χρονιά ανανέωσε το συμβόλαιό του μέχρι το 2018.

Το 2018 εντάχθηκε στον Ιωνικό Νικαίας της Α2 Εθνικής. 

Στις 18 Ιουλίου 2020, ο Σαχπατζίδης εντάχθηκε στον Χαρίλαο Τρικούπη της Α2 Κατηγορίας.  Με τον Τρικούπη κέρδισε την άνοδο στην Ελληνική Α1 Κατηγορία, ενώ ηγήθηκε της κατηγορίας σε τάπες. Ανανέωσε το συμβόλαιό του με τον σύλλογο μέχρι το 2021.

Στις 15 Ιουλίου 2021 ο Σαχπατζίδης μεταπήδησε στη Λάρισα .

Σήμερ αγωνίζεται στην ομάδα του Πανιωνίου (Σεζόν 2022-2023).

Παραπομπές
----------

1. ↑  Ρέθυμνο: Σαχπατζίδης τριετίας (in Ελληνική).
2. ↑  [«Παγκράτι: Πήρε και Σαχπατζίδη (in Ελληνική)». Αρχειοθετήθηκε από το πρωτότυπο στις 7 Οκτωβρίου 2017. Ανακτήθηκε στις 30 Οκτωβρίου 2021.  Παγκράτι: Πήρε και Σαχπατζίδη (in Ελληνική).]
3. ↑  Korivos Amaliadas sign Giannis Sachpatzidis.
4. ↑  Yannis Sahpatzidis signs at Ionikos Nikaias.
5. ↑  Sachpatzidis signed with Charilaos Trikoupis!

Εξωτερικοί σύνδεσμοι
--------------------

* Προφίλ στη Sfera Sports Association
* Προφίλ στο Eurobasket.com
Δορυφορική εικόνα της Καράλλιδος κατά το 2019
Η **λίμνη Κάραλλις** (γνωστή και ως **Κάραλις**, **Κάραλλη** ή **Κάραλη**, τουρκικά: Beyşehir *Μπέισεχιρ*) είναι μεγάλη λίμνη γλυκού νερού στις επαρχίες Ισπάρτας και Ικονίου στη νοτιοδυτική Τουρκία. Είναι η μεγαλύτερη λίμνη γλυκού νερού στην Τουρκία. Η έκταση της Καράλλιδος είναι 650 χλμ², έχει μήκος 45 χλμ και πλάτος 20 χλμ. Στα τούρκικα φέρει το ίδιο όνομα με το κύριο αστικό κέντρο της περιοχής της, το Μπέισεχιρ. Στην αρχαιότητα θεωρούνταν μέρος της αρχαίας Ισαυρίας.

Το μέγιστο βάθος είναι 10 μέτρα.

Το νερό στη λίμνη βρισκόταν στο χαμηλότερο επίπεδο κατά την περίοδο 1960-1990 τον Οκτώβριο του 1975 στα 1121,96 μέτρα, με 64.500 εκτάρια επιφάνειας νερού. Η υψηλότερη στάθμη του νερού την ίδια περίοδο ήταν 1125,50 μέτρα τον Μάρτιο του 1981, με έκταση 74.600 εκτάρια.

Παραπομπές
----------

1. ↑  Dursun, Sukru. *Effect of Global Climate Change on Water Balance of Beyşehir Lake*. Selcuk University, σελ. 9. .

Εξωτερικοί σύνδεσμοι
--------------------

* Πολυμέσα σχετικά με το θέμα  Lake Beyşehir στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 247426214

 |

 |
Με την ονομασία **Θησαυρός της Κεφαλληνίας (1935)** φέρεται ένα σύνολο αρχαίων ελληνικών νομισμάτων που βρέθηκε – κατασχέθηκε στη Σάμη της Κεφαλληνίας το 1935, εξ ου και η ονομασία του.

Συγκεκριμένα ο θησαυρός αυτός αποτελεί μέρος ενός μεγαλύτερου θησαυρού που δυστυχώς χάθηκε. Ο υφιστάμενος αυτός θησαυρός περιλαμβάνει 50 αργυρούς **στατήρες** που δίνουν μια εξαιρετική εικόνα της κυκλοφορίας των αρχαίων ελληνικών νομισμάτων στον δυτικό ελλαδικό χώρο περίπου τον 3ο αιώνα π.Χ. στον οποίο και ανάγεται η χρονολόγηση του θησαυρού. 

Ανάμεσα στους στατήρες αυτούς περιλαμβάνονται και κοπές που έχουν γίνει σε αρχαίες πόλεις της Ηπείρου μεταξύ των οποίων του Ανακτορίου, του Θυρρείου, του Δυρραχείου και κάποιων νήσων του Ιονίου όπως της Λευκάδας και της Κέρκυρας. Εξ αυτών ιδιαίτερο νομισματικό ενδιαφέρον παρουσιάζουν οι στατήρες της Κορίνθου που απεικονίζουν την Αθηνά και τον Πήγασο, οι αποκαλούμενοι «πόλοι», που χαρακτηρίζονται νομίσματα ευρείας αποδοχής και μεγάλης κυκλοφορίας της εποχής τους.  

Μάλιστα διαπιστώνεται πως οι τότε αποικίες της Κορίνθου, στους στατήρες που έκοψαν αυτές, υιοθέτησαν το ίδιο εικονογραφικό τύπο των νομισμάτων της μητρόπολής τους προσθέτοντας η κάθε μία το δικό της ακροφώνημα του ονόματός τους. Έτσι στους πόλους που περιλαμβάνει ο θησαυρός διαπιστώνονται αυτοί που κόπηκαν στη Λευκάδα που φέρουν το γράμμα **Λ**, ή του Θυρρείου που φέρουν το **Θ**, του Δυρραχίου το **Δ** και του Ανακτορίου με το **Α**. 

Κατά τους νομισματολόγους προσδιοριζόμενη χρονολογία απόκρυψης του συγκεκριμένου θησαυρού προσδιορίζεται περί το 300 - 250 π.Χ.
Ο Θησαυρός αυτός βρίσκεται σήμερα στο Νομισματικό Μουσείο Αθηνών και περιλαμβάνεται στη κύρια σειρά θησαυρών νομισμάτων που εκθέτονται μόνιμα ως αντιπροσωπευτικός του είδους του, έναντι πολλών άλλων που η έκθεσή τους είναι περιοδική.

Πηγές
-----

* "Σημειώσεις ξενάγησης Νομισματικού Μουσείου Αθηνών" 2010.